Aalborg Stiftstidende, 1828-02-27
Nyeste Postefterretninger. Over Hamborg har man nu Sultanens Hattischerik Manifest) af 20de December f. A. hvilket vi, efter Grundsætningen; andiatur et altera pairal her med hele: "Enhver Fordomsfrie veed, at ligesom Musel handen naturligt er alle Vantroendes Arvefiende, saaledes gjengielde disse os rigeligt dette Had, og at i Særdeleshed det russiske Hof er en svoren Fjende af bet Muselmandske Folk og det Ottomanniske Rige. Siden 50 til 60 Aar benyttede hiin Magt enhver Leilighed, for at bringe sine onde Hensigter og foragtelige Planer, hvilke den saalænge nærede imod os, i Udførelse. Den erklærede os, uden mindste Anledling, blot stolende paa det fordømte Røverpak, de for sige Janitscharers Ulydighed, ofte Krig, og Ulykken vilde, at den bemægtigede sig flere af Vort Riges Prohindser. Dens Stolthed og Anmasselse voxer med hver Dag, og i den troeløse Hensigt, at sætte sin imod Porten stilede, mageløse Plan i Værk, ophidsede den Grækerne, dens Religionsforvandte, til Oprør. Disse forenede sig i een Nation, gjorde Opstand paa forskjellige Punkter, udøvede imod Muselmændene alt det Forræderie, de vare istand til og bildte sig ind, at Rusland ved Jndfald i de Ottomanniske Stater, let vilde kunne udrydde de Troendes hele Folk og udslette Porten af Staternes Tal. Men Allad være lovet, ved Hans Hielp og ved Prophetens Bistand, var slig Opstand, kort før dens Udbrud forudseet og vi bleve ikke overrumplede. - Man greb, strax de fornødne Forholdsregler, lod et temmeligt Antal Jnsurgentere paa Morea, Negroponto, Mesolongi, i Athenen og flere Steder paa det græske Fastland, springe over Klingen og er saaledes for største Deelen bleven færdig med dem. - Desuagtet have Jnsurgenterne paa Norea, Middelpunktet for Opstanden, og paa Øerne, i Begyndelsen ladet en Mængde Muselmænd døe Martyrdøden, (?) erklæret den Mahomedanske Nation en Krig paa Liv og Død, og tilladt sig Løgne og uhørte Excesser for atter at oprette den græske Regjering. -J hvor mange Aar har man ikke sendt baade til Lands og til Vands talrige Hære og Flaader imod dem, Men da vore Land-Armeer ulykkeligviis ikke erholdt deres Sold, lode de sig ikke denne Sag være magt paaliggende nok og Vor Flaade har, formedelst den gamle Uorden, som herskede i Vort Admiralitet, ei kunnet gjøre Nytte. Dette har draget Sagen saa meget i Langdrag. Foruden Russerne have ogsaa andre Franker, drevne af Egennytte, underhaanden rakt Jnsurgenterne virksom Bistand, og ere saaledes selv den eneste Aarsag til Opstandens lange Varighed. Endelig have Frankrig og Engelland, bevægede ved det troeløse Ruslands Kunstgreb, forenet sig med samme, og under Paaskud af, at deres Handel, ved Opstandens lange Varighed, nu i flere Aar leed Afbræk, ved tusinde listige Forholdsregler søgt at unddrage Grækerne fra deres Afhængighed af Porten, at hæve dem til en uafhængig Stat - i hvis Anliggender den ophøiede Port paa ingen Maade havde at blande sig - søgt at adskille dem ganske fra Muselmændene og at bringe det dertil, at de skulde erholde Chefer af deres egen Midte, som i Moldau og Vallachiet og betale Porten en aarlig Tribut; de have fremsat en Mængde andre utaalelige Betingelser og endelig foreslaaet at indvillige Grækerne deres Uafhængighed. - Klart er det da som Dagen, at de Vantroende, i Følge denne Uafhængighed, snart vilde bemægtige sig alle de af Græker beboede Provindser i Europa og Asien, lidt efter lidt bringe Rajahr og Muselmænd i omvendte Forhold til hinanden, maaskee forvandle vore Moscheer og Bedehuse, til Kirker, i hvilke christne Klokker skulde lyde og ende lig i kort Tid aldeles udslette Muselmændene af Jorden. - Da religiøse, politiske, administrative og nationelle Grunde er tilstede at give slige Forslag Gehør, har den ophøiede Port mere end eengang, skriftlig og mundtlig, paa den ministerielle Vei og støttet paa Tractaterne, svaret paa dem. - Da den høie Port fra Begyndelsen af gjennemskuede Frankernes Hensigter, og vel indsaae, at der tilsidste vilde maatte svares derpaa med Sværdet i Haanden, søgte den, for paa den ene Side ei at forstyrre Rigets Roe og paa den anden Side at vinde Tid til at træffe de fornødne Anstalter til Krigen, at anvende alle Midler til, ved tilfredsstillende Svar og officielle Conferencer, uagtet alt det Haanende og Ufordeelagtige, som disse Forslag havde for Porten, dog at trække Sagen ud. - Selv i forrige Aar, omendskjøndt de fra Ruslands Side i Akjermann gjorte modbydelige Forslag om Skadesløsholdelser, særdeles Serviernes, aldeles ei var af den Art, at de kunde antages, tiltraadte den høie Port dem dog, for at give efter for Øieblikkets Trang og redde den Muselmandske Nation - indtil en bedre Leilighed viser sig. - Den største Deel af hiin ConventionsArtikler ere bragte til Fuldbyrdelse; ja man havde end- og begyndt Conferencer med Hensyn paa de omtalte Skadesholdelser og de Serniske Anliggender og endskjøndt disse Puncter ikke vare af den Art, at et lykkeligt Resultat var at vente, fandt man sig dog deri, som i en anden Ulykke. (Fortsættes.)